Eddie Murphy

Edward Regan ”Eddie” Murphy (s. 3. huhtikuuta 1961 Brooklyn, New York, New York) on yhdysvaltalainen koomikko ja näyttelijä.

 Ura 
Murphy aloitti koomikonuransa stand up -koomikkona. Vuonna 1980 hän liittyi Saturday Night Live -televisio-ohjelman näyttelijäkaartiin. Murphy parodioi ohjelman sketseissä muun muassa Meidän sakki -sarjan (Our Gang) Buckwheatia, Mister Rogers' Neighbourhood -lastenohjelman juontaja Fred Rogersia (Murphyn hahmona Mister Robinson Mister Robinson's Neighborhood -osiossa) ja imitoi monia julkisuuden henkilöitä, kuten James Brownia ja Stevie Wonderia. Hän jätti ohjelman tuotantokaudella 1983–1984. 

Murphyn uran ensimmäinen elokuva oli toimintakomedia 48 tuntia vuodelta 1982, jossa hän esitti Reggie Hammondia toisen pääosanesittäjän Nick Nolten ollessa Jack Cates. Elokuvalle tehtiin jatko-osa Toiset 48 tuntia vuonna 1990. Vuonna 1984 Murphy näytteli toimintakomediassa Beverly Hills kyttä, joka oli suuri kaupallinen menestys. Elokuva tuotti teatterikierroksellaan maailmanlaajuisesti kaikkiaan yli 316 miljoonaa dollaria. Murphy uusi Axel Foleyn roolin kahdessa jatko-osassa, jotka julkaistiin vuosina 1987 ja 1994. Vuonna 1989 Murphy ohjasi komediaelokuvan Harlemin yöt, jossa hän itse näytteli pääosaa yhdessä esikuvansa Richard Pryorin kanssa.

Vuosikymmenen vaihteessa hänen uransa lähti laskuun, ja hän näytteli 1990-luvun alussa useissa epäonnistuneessa elokuvassa. Niihin kuului muun muassa Bumerangi, Beverly Hills kyttä 3 ja Brooklynin vampyyri. Murphy palasi huipulle vuonna 1996 elokuvan Pähkähullu professori menestyksen myötä. Hän esitti elokuvassa seitsemää roolia, päähenkilö Sherman Klumpia, tämän alter egoa Buddy Lovea, neljää Klumpin perheen jäsentä ja Lance Perkinsiä.

Pähkähullu professoria seurasi kriittisesti kehuttu äänirooli Mushu-lohikäärmeenä animaatioelokuvassa Mulan. Murphy näytteli vuonna 1998 myös Eläintohtorissa ja seuraavana vuonna Steve Martinin kanssa Koukkusormessa. Elokuvassa Pähkähullu professori 2: Klumpit Murphy näytteli kuutta pääroolia, ja samaan aikaan hän ääninäytteli myös televisiosarjassa The PJs. Vuonna 2001 Murphyn menestyneimmät elokuvat olivat Eläintohtori 2 ja Shrek, missä Murphy ääninäytteli Aasia. Hänen seuraavia elokuviansa olivat muun muassa Isi hoitaa ja Shrek 2.

Vuonna 2006 Murphy esitti laulaja James ”Thunder” Earlyn roolia musikaalielokuvassa Dreamgirls. Hänet palkittiin vuonna 2007 muun muassa parhaan miessivuosan Golden Globella ja Screen Actors Guild Awardilla ja hän oli ehdolla myös Oscarin saajaksi parhaan miessivuosan kategoriassa. Aiemmin hän oli ollut ehdolla Golden Globen saajaksi kategoriassa paras miespääosa musikaalissa tai komediassa elokuvista Vaihtokaupat, Beverly Hills kyttä ja Pähkähullu professori sekä vuoden tulokas -kategoriassa elokuvasta 48 tuntia.

Dreamgirlsin jälkeen Murphy palasi komediallisiin rooleihin elokuvissa Norbit ja Shrek kolmas. Toimintakomediassa Tower Heist Murphy näytteli vuonna 2011 ja huonosti menestyneessä elokuvassa A Thousand Words 2013. Tuon jälkeen Murphy piti lyhyen tauon ja palasi valkokankaalle elokuvassa Mr. Church (2016). Vaikka Murphyn työtä kehuttiin, elokuva ei menestynyt. Murphyn seuraava rooli oli Rudy Ray Mooren elämäkerrassa Dolomite Is My Name. Vuonna 2019 Murphy puolestaan palasi Saturday Night Live -komediasarjaan 35 vuoden tauon jälkeen. Hän sai siitä Emmy-palkinnon parhaasta komediasarjan vierailevasta miesnäyttelijästä.

 Laulajana 
Murphylla on takanaan myös laulajanura. Häneltä on julkaistu kolme musiikkialbumia, How Could It Be (1985), So Happy (1989) ja Love's Alright (1993). 1980-luvun alussa häneltä julkaistiin myös komedia-albumit Eddie Murphy (1982) ja Comedian (1983). 

Murphy esiintyi edesmenneen poptähti Michael Jacksonin musiikkivideolla "Remember the Time" vuonna 1992. Vastapalveluksi Jackson esiintyi Murphyn musiikkivideolla "Whatzupwitu" vuonna 1993.

 Perhesuhteet 
Murphy avioitui Nicole Mitchell Murphyn kanssa vuonna 1993. Heillä on viisi yhteistä lasta. Nicole Mitchell erosi Murphysta vuonna 2006. 

Eron jälkeen Murphy seurusteli jonkin aikaa Spice Girls -yhtyeestä tutun Melanie Brownin eli Mel B:n kanssa. Brown tuli raskaaksi ollessaan yhdessä Murphyn kanssa, mutta Murphy kielsi julkisuudessa olevansa tämän tyttölapsen isä. Kesäkuussa 2007 Murphyn isyys kuitenkin todistettiin DNA-testillä.

Murphylla on myös yksi poika Paulette McNeelyn kanssa ja yksi poika Tamara Hoodin kanssa.

Murphy solmi symbolisen avioliiton tuottaja Tracey Edmondsin kanssa 1. tammikuuta 2008 Bora Boralla People: Eddie Murphy and Tracey Edmonds Marry, 1. tammikuuta 2008. Avioliitto ei ollut virallinen. Murphy ilmoitti saman vuoden tammikuussa parin eroavan.http://www.people.com/people/article/0,,20171955,00.html People: Eddie Murphy, Tracey Edmonds Suddenly Split, 16. tammikuuta 2008

Murphyllä on kaksi lasta, tytär ja poika, nykyisen puolisonsa Paige Butcherin kanssa.

Murphyn vanhempi veli Charlie Murphy oli myös näyttelijä ja on parhaiten tunnettu Chappelle’s Show’sta. Charlie Murphy menehtyi syöpään 12. huhtikuuta 2017.

 Filmografia 
Elokuvat Vuosi Suomenkielinen nimi Alkuperäinen nimi Rooli 1982  48 tuntia  48 Hrs.  Reggie Hammond1983  Vaihtokaupat  Trading Places  Billy Ray Valentine Eddie Murphy Delirious  Eddie Murphy Delirious  oma itsensä1984  Täydellinen ase  Best Defense  luutnantti T. M. Landry Beverly Hills kyttä  Beverly Hills Cop  Axel Foley 1986  Kultainen lapsi  The Golden Child  Chandler Jarrell1987  Beverly Hills kyttä 2  Beverly Hills Cop II  Axel Foley Eddie Murphy lavalla  Eddie Murphy Raw  oma itsensä 1988  Prinssille morsian  Coming to America  Prinssi Akeem Joffer/Clarence/Randy Watson/Saul 1989  Harlemin yöt  Harlem Nights  Vernest ”Quick” Brown 1990  Toiset 48 tuntia  Another 48 Hrs.  Reggie Hammond1992  Bumerangi  Boomerang  Marcus Graham Arvoisa herra  The Distinguished Gentleman  Thomas Jefferson Johnson 1994  Beverly Hills kyttä 3  Beverly Hills Cop III  Axel Foley 1995  Brooklynin vampyyri  Vampire in Brooklyn  Maximillian/Preacher Pauly/Guido 1996  Pähkähullu professori  The Nutty Professor  muun muassa Sherman Klump ja Buddy Love 1997  Tuhannen tilanteen mies  Metro  Scott Roper1998  Mulan  Mulan  Mushu (ääni) Eläintohtori  Doctor Dolittle  tohtori John Dolittle Pyhä myyntitykki  Holy Man  G1999  Life  Life  Rayford Gibson Koukkusormi  Bowfinger  Kit Ramsey/Jeffernson ”Jiff” Ramsey 2000  Pähkähullu professori 2: Klumpit  Nutty Professor II: The Klumps  muun muassa Sherman Klump ja Buddy Love2001  Shrek  Shrek  Aasi (ääni) Eläintohtori 2  Dr. Dolittle 2  tohtori John Dolittle2002  Showtime  Showtime  Trey Sellars Pluto Nash  The Adventures of Pluto Nash  Pluto Nash I Spy  I Spy  Kelly Robinson2003  Isi hoitaa  Daddy Day Care  Charles ”Charlie” Hinton Kummituskartano  The Haunted Mansion  Jim Evers 2004  Shrek 2  Shrek 2  Aasi (ääni) 2006  Dreamgirls  Dreamgirls  James ”Thunder” Early2007  Norbit  Norbit  Norbit Rice/Rasputia Latimore-Rice/Herra Wong Shrek kolmas  Shrek the Third  Aasi (ääni) 2008 Tähtivieras Dave  Meet Dave  Dave Ming Cheng/Kapteeni 2009 Imagine That  Imagine That  Evan Danielson 2010 Shrek ja ikuinen onni  Shrek Forever After  Aasi (ääni) 2011  Tower Heist  Tower Heist  Leo ”Slide” Dalphael 2012  A Thousand Words  A Thousand Words  Jack McCall 2016  Mr. Church  Mr. Church  Henry Joseph Church 2019  Dolemite Is My Name  Dolemite Is My Name  Rudy Ray Moore2021Prinssille morsian 2Coming to America 2Prinssi Akeem Joffer/Clarence/Randy Watson/Saul2024Beverly Hills kyttä 4Beverly Hills Cop: Axel FAlex FoleyTelevisioelokuvat Vuosi Suomenkielinen nimi Alkuperäinen nimi Rooli 1984  The Joe Piscopo Special  The Joe Piscopo Special  moniaLyhytelokuvat Vuosi Suomenkielinen nimi Alkuperäinen nimi Rooli 1993  Dangerous: The Short Films  Dangerous: The Short Films  faarao (”Remember The Time” -video) 2001  Shrek in the Swamp Karaoke Dance Party  Shrek in the Swamp Karaoke Dance Party  Aasi (ääni) 2003  Shrek 4-D  Shrek 4-D  Aasi (ääni) 2004  Far Far Away Idol  Far Far Away Idol  Aasi (ääni) 2007  Shrekin vihreä joulu  Shrek the Halls  Aasi (ääni)
Televisio Vuosi Suomenkielinen nimi Alkuperäinen nimi Jakson nimi / jaksojen määrä Rooli 1980–1984 Saturday Night Live  Saturday Night Live  67 jaksoa  monia 1989  What's Alan Watching?  What's Alan Watching?  "Pilot"  mielenosoittaja / James Brown 1999–2001  The PJs  The PJs  29 jaksoa  Thurgoode Orenthal Stubbs 2004  Leijonan elämää  Father of the Pride  "Donkey"  Aasi (ääni)

 Lähteet 

Luokka:Yhdysvaltalaiset elokuvanäyttelijät
Luokka:Yhdysvaltalaiset laulajat
Luokka:Yhdysvaltalaiset koomikot
Luokka:Imitaattorit
Luokka:Afroamerikkalaiset
Luokka:Golden Globe -palkinnon saajat
Luokka:SAG-palkinnon saajat
Luokka:Grammy-palkinnon saajat
Luokka:Annie-palkinnon saajat
Luokka:Hollywood Walk of Fame
Luokka:Vuonna 1961 syntyneet
Luokka:Elävät henkilöt
Luokka:Seulonnan keskeiset artikkelit